1. pielikums

Ministru kabineta

2018. gada  .

noteikumiem Nr.

**Projekta iesnieguma noformēšanas prasības**

Projekta iesniegums ir rakstiski sagatavots iesniegums remigrācijas atbalsta pasākuma finansējuma saņemšanai, kas elektroniski vai papīra veidā iesniegts izvērtēšanai plānošanas reģionā, kurā remigrācijas atbalsta pasākuma dalībnieks veic vai pēc remigrācijas atbalsta pasākuma finansējuma saņemšanas plāno uzsākt saimniecisko darbību. Projekta iesniegums satur vispārēju informāciju par remigrācijas atbalsta pasākuma dalībnieku – pilns nosaukums (juridiskai personai) vai vārds, uzvārds (fiziskai personai), reģistrācijas Nr. vai personas kods, remigrācijas atbalsta pasākuma dalībnieka kontaktinformācija – tālrunis un e-pasta adrese.

Projekta iesniegumam ir jāatbilst šādām noformēšanas prasībām - sagatavots datorrakstā valsts valodā, vārdu skaits nepārsniedz 900, un tajā ir jānorāda šāda informācija:

1.1. saimnieciskās darbības apraksts, ietverot šādas apakšsadaļas –saimnieciskās darbības mērķis, saimnieciskās darbības pamatmodelis, peļņas potenciāls, vietējo un reģionālo resursu (t.sk. spēju) efektīva izmantošana konkrētās saimnieciskās darbības ietvaros, pieprasītais remigrācijas atbalsta pasākuma finansējuma apmērs;

1.2. saimnieciskās darbības īstenošanai un attīstībai vai uzsākšanai piesaistīto investīciju apmērs;

1.3. aprēķins par remigrācijas atbalsta pasākuma dalībnieka prognozēto kopējo maksājumu no iedzīvotāju ienākuma nodokļa un valsts sociālās apdrošināšanas obligātajām iemaksām nākamo trīs gadu periodā no projekta iesnieguma iesniegšanas brīža;

1.4. remigrācijas atbalsta pasākuma dalībnieka apgādībā esošo bērnu skaits līdz 18 gadu vecumam.

Vides aizsardzības un

reģionālās attīstības ministrs Kaspars Gerhards